b'\n_START_ARTICLE_\nTaur-nu-Fuin\n_START_PARAGRAPH_\nTaur-nu-Fuin var en skog i J.R.R. Tolkiens fiktive verden Midgard i det f\xc3\xb8rste tidevervet. Taur-nu-Fuin (Skog under natt) var det Sindarinske navnet p\xc3\xa5 to skoger som var blitt form\xc3\xb8rkede og onde._NEWLINE_I det f\xc3\xb8rste tidevervet, etter at Dorthonion hadde blitt tatt av den onde valaen Morgoth, ble skogen besatt av onde \xc3\xa5nder sendt dit av Sauron, og landet fikk det nye navnet Taur-nu-Fuin. Skogen ble s\xc3\xa5 ond at selv ikke Morgoths egne orker gikk inn i den._NEWLINE_I det andre og tredje tidevervet ble Store Gr\xc3\xb8nnskog, \xc3\xb8st for elva Anduin befestet av de onde edderkoppene etter kjempe-edderkoppen Hutula, og etter at Sauron skapte sin festning ved Dol Guldur ble denne skogen s\xc3\xa5 full av ondskap at den fikk det nye navnet Taur-e-Ndaedelos, men ogs\xc3\xa5 Taur-nu-Fuin, eller Myrkskog i dagligtale._NEWLINE_Tolkien tegnet en gang et bilde av en m\xc3\xb8rk skog, som ble brukt b\xc3\xa5de til \xc3\xa5 beskrive skogen i Dorthonion etter at den var blitt ond, og Myrkskog mens ondskapen var der.'